**Procedura de obtinere a cartii de identitate la varsta de 14 ani**

La implinirea varstei de 14 ani, minorul, insotit de unul dintre parinti, ori de reprezentantul sau legal, are obligatia sa solicite eliberarea cartii de identitate prezentand, la ghiseul serviciului public comunitar de evidenta a persoanelor, urmatoarele documente:

* cererea pentru eliberarea actului de identitate, semnata de minor si de unul dintre parinti sau de catre reprezentantul sau legal;
* certificatul de nastere, cu care se face dovada cetateniei romane, original si copie;
* actul de identitate al unuia dintre parinti sau al reprezentantului legal;
* documentul cu care parintele face dovada adresei de domiciliu, original si copie;
* certificatul de casatorie al parintilor sau hotararea judecatoreasca, definitiva si irevocabila, in cazul in care parintii sunt divortati, original si copie;
* chitanta reprezentand contravaloarea cartii de identitate;
* documentul cu care face dovada achitarii, in conditiile legii, a taxei extrajudiciare de timbru.

In situatia in care parintii au domicilii diferite, cererea pentru eliberarea actului de identitate se semneaza de parintele la care minorul are domiciliul, in conditiile legii.

Pentru minorul care, desi a fost incredintat, prin hotarare judecatoreasca, unuia dintre parinti, locuieste statornic la celalalt parinte, se solicita declaratia de consimtamant a parintelui caruia i-a fost incredintat, din care sa rezulte ca este de acord ca in actul de identitate al minorului sa fie inscrisa adresa la care acesta locuieste statornic.

Declaratia poate fi data la ghiseu, in prezenta personalului serviciului public comunitar de evidenta a persoanelor, iar in situatiile in care parintele nu se poate prezenta la ghiseu, declaratia trebuie sa fie autentificata la notarul public sau, dupa caz, la misiunea diplomatica a Romaniei din statul in care se afla declarantul.

Minorilor care la implinirea varstei de 14 ani se afla internati in centre de ocrotire si protectie sociala li se elibereaza carti de identitate de catre serviciul public comunitar de evidenta a persoanelor pe raza carora functioneaza unitatile respective, la solicitarea scrisa a administratiei acestor institutii.